Diari Oficial de la Generalitat Valenciana


Sumari del DOGV 3519, del 17-06-1999 (1999/5043)

Aprovació del projecte tècnic de les obres del projecte de protecció de talussos al barranc de Mandor (1ª. fase). Protecció de riscos geològics.
------------------------------------------------------------------------------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5043


Organisme emissor
:   Ajuntament de l'Eliana

Tipus de document
:   Anunci

Aprovació del projecte tècnic de les obres del projecte de protecció de talussos al barranc de Mandor (1ª. fase). Protecció de riscos geològics. [1999/5043]
  
El senyor José María Ángel Batalla, alcalde-president de l'Ajuntament de L'Eliana, València:
  
Fa saber: que pel plenari de l'ajuntament, en sessió duta a terme el dia 29 d'abril de 1999, es va adoptar el següent acord:
  
"Primer. Aprovar el projecte tècnic corresponent a les obres del projecte de protecció de talussos al barranc de Mandor (1ª. fase). Protecció de riscos geològics, redactat per l'enginyer municipal José Ricardo Cerezo Gil, el pressupost d'execució material del qual puja a la quantitat de 5.386.357 pessetes, que incrementat amb el 13% de despeses generals i el 6% de benefici industrial, al qual s'ha d'afegir l'import del projecte de seguretat i salut, la qual cosa suposa un pressupost d'execució per contracta de 6.523.877 pessetes, i és el pressupost global de licitació, una vegada incrementat el 16% d'IVA, la xifra de 7.567.697 pessetes.
  
Segon. Ordenar la seua publicació al Butlletí Oficial de la Província de València, al Diari Oficial de la Generalitat Valenciana, al tauler d'anuncis de l'ajuntament, i en un diari d'àmplia difusió, durant el termini de 20 dies hàbils (de dilluns a divendres), amb el fi que durant aquest termini es puguen efectuar quantes al·legacions, observacions o suggerències es consideren escaients.
  
El termini iniciarà el seu còmput des de la publicació al Diari Oficial de la Generalitat Valenciana, i haurà de ser aquesta l'última publicació que s'efectue.
  
Tercer. Si durant el termini d'exposició no es formulen reclamacions, suggerències o al·legacions al projecte, quedarà aprovat definitivament sense necessitat de nou acord plenari.
  
Quart. Notificar aquest acord a la Confederació Hidrogràfica, entenent que transcorregut el termini de 20 dies sense cap resposta, es tindrà per atorgada la seua conformitat amb el contingut i execució del projecte.
  
Cinqué. La resolució d'alcaldia que done per satisfet el tràmit, en cas d'inexistència d'al·legacions, haurà de publicar-se al Butlletí Oficial de la Província de València i al Diari Oficial de la Generalitat Valenciana.
  
Sisé. Reiterar el punt quart de l'acord plenari de data 11 de març de 1999, quant a la supeditació de la contractació i execució de les obres que estan aprovades tant a la modificació pressupostària municipal com a la que ha de realitzar la Diputació Provincial de València per a la seua aportació.
  
Seté. Comunicar a la Diputació de València aquest acord, com més prompte millor, i remetre còpia íntegra del projecte tractat".